ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.  วิสัยทัศน์ วัตถุประสงค์ และกลยุทธ์ในการดำเนินงานของบริษัทและบริษัทย่อย

บริษัท ปรีชากรุ๊ป จำกัด (มหาชน) บริษัท เป็นบริษัทที่ประกอบธุรกิจพัฒนาอสังหาริมทรัพย์
มีความมุ่งมั่นที่จะดำเนินธุรกิจให้ได้รับความนิยมและเชื่อถือจากลูกค้าและประชาชนทั่วไป
ดำเนินธุรกิจด้วยการบริหารการจัดการที่เข้มแข็ง มีการพัฒนาสินค้าให้มีคุณภาพ และ
พัฒนาบุคลากรให้มีประสิทธิภาพ

  1.2 การเปลี่ยนแปลงและพัฒนาการที่สำคัญเกี่ยวกับการประกอบธุรกิจ

ปี 2539 : 18 เมษายน 2539 ตลาดหลักทรัพย์แห่งประเทศไทย รับหุ้นสามัญ 60 ล้านหุ้น
มูลค่าตราไว้

หุ้นละ 10 บาท รวม 600 ล้านบาท ของบริษัท ปรีชากรุ๊ป จำกัด (มหาชน)
เป็นหลักทรัพย์จดทะเบียน

ปี 2544 : ในเดือน มีนาคม 2544
บริษัทเข้าเกณฑ์ต้องจัดทำแผนฟื้นฟูกิจการตามข้อบังคับตลาดหลักทรัพย์แห่ง

  ประเทศไทย

  ในเดือน กรกฎาคม และตุลาคม 2544 บริษัทเพิ่มทุนจดทะเบียนจาก 60 ล้านหุ้น เป็น 134.4
  ล้านหุ้น

  มูลค่าที่ตราไว้หุ้นละ 10 บาท รวม 1,344 ล้านบาท แต่ทุนชำระแล้ว เป็น 1,112 ล้านบาท

ปี 2547 : บริษัทเพิ่มทุน จำนวน 36.8 ล้านหุ้น มูลค่าที่ตราไว้หุ้นละ 10.- บาท รวม 368.3
ล้านบาท รวมเป็นทุน ชำระแล้วรวม 1,344 ล้านบาท

ปี 2549 : วันที่ 7 มีนาคม 2549 บริษัทพ้นเหตุเพิกถอน
โดยย้ายการซื้อขายหลักทรัพย์ของบริษัทจาก

หมวด REHABCO ไปยังกลุ่มอุตสาหกรรมอสังหาริมทรัพย์และก่อสร้าง หมวดพัฒนาอสังหาริมทรัพย์

ปี 2550 : บริษัทได้ลงทุนในหุ้นสามัญของ บริษัท รวยล้านล้าน จำกัด จำนวน 199,994 หุ้น
มูลค่าหุ้นละ

242.05 บาท รวมเป็นจำนวนเงิน 48.40 ล้านบาท คิดเป็นสัดส่วนร้อยละ 100

ปี 2551 : บริษัทลดทุนโดยลดมูลค่าหุ้นที่ตราไว้จากหุ้นละ 10.- บาท
คงเหลือเป็นมูลค่าหุ้นที่ตราไว้หุ้นละ 2.50 บาท

และได้เปลี่ยนแปลงมูลค่าหุ้นที่ตราไว้หุ้นละ 2.50 บาท เป็นหุ้นละ 1.- บาท
ดังนั้นทุนจดทะเบียนและ

ทุนชำระแล้วของบริษัทเป็น 336,000,000 บาท

1.3 โครงสร้างการถือหุ้นของกลุ่มบริษัท

บริษัทประกอบธุรกิจพัฒนาอสังหาริมทรัพย์ ปัจจุบันมีการลงทุน 100%
ในบริษัทย่อยที่มีวัตถุประสงค์เพื่อทำธุรกิจพัฒนาอสังหาริมทรัพย์เช่นเดียวกับบริษัทรวม 5 บริษัท คือ
บริษัท เฮ้าส์ซิ่ง คอมเพล็กซ์ จำกัด, บริษัท รวยล้านล้าน จำกัด, บริษัท พี.บี. เอ็สเตท จำกัด,
บริษัท จี.เอช.ไอ. เอ็นเตอร์เทนเม้นท์ จำกัด และ บริษัท แอล. เอสเตท จำกัด

[]

+---------------------------+--------------+------------------+-------+
| ชื่อและที่ตั้งบริษัท              | ประเภทกิจการ  | ทุนชำระแล้ว        | สัดส่วน |
|                           |              |                  |       |
|                           |              |                  | กา    |
|                           |              |                  | รถือหุ้น |
|                           |              |                  |       |
|                           |              |                  | (%)   |
+---------------------------+--------------+------------------+-------+
| บริษัทย่อยที่ บมจ. ปรีชา กรุ๊ป    |              |                  |       |
| ถือหุ้นโดยตรง                |              |                  |       |
+---------------------------+--------------+------------------+-------+
| บริษัท เฮ้าส์ซิ่ง คอมเพล็กซ์ จำกัด | พัฒน          | 100,000,000 บาท  | 100   |
|                           | าอสังหาริมทรัพย์ | แบ่งเป็น           |       |
| 1919 ถนนพัฒนาการ           |              |                  |       |
| แขวงสวนหลวง               |              | หุ้นสามัญ1,000,000  |       |
|                           |              | หุ้น               |       |
| เขตสวนหลวง กรุงเทพมหานคร   |              |                  |       |
|                           |              | มูลค่าที่ตราไว้หุ้นละ   |       |
| โทรศัพท์ 0-2722-8855 โทรสาร |              | 100 บาท          |       |
| 0-2722-8844               |              |                  |       |
+---------------------------+--------------+------------------+-------+
| บริษัท รวยล้านล้าน จำกัด       | พัฒน          | 20,000,000 บาท   | 100   |
|                           | าอสังหาริมทรัพย์ | แบ่งเป็น           |       |
| 1919 ถนนพัฒนาการ           |              |                  |       |
| แขวงสวนหลวง               |              | หุ้นสามัญ 200,000   |       |
|                           |              | หุ้น               |       |
| เขตสวนหลวง กรุงเทพมหานคร   |              |                  |       |
|                           |              | มูลค่าที่ตราไว้หุ้นละ   |       |
| โทรศัพท์ 0-2722-8855 โทรสาร |              | 100 บาท          |       |
| 0-2722-8844               |              |                  |       |
+---------------------------+--------------+------------------+-------+
| บริษัท พี.บี.เอ็สเตท จำกัด      | พัฒน          | 2,000,000 บาท    | 100   |
|                           | าอสังหาริมทรัพย์ | แบ่งเป็น           |       |
| 1919 ถนนพัฒนาการ           |              |                  |       |
| แขวงสวนหลวง               |              | หุ้นสามัญ20,000 หุ้น  |       |
|                           |              |                  |       |
| เขตสวนหลวง กรุงเทพมหานคร   |              | มูลค่าที่ตราไว้หุ้นละ   |       |
|                           |              | 100 บาท          |       |
| โทรศัพท์ 0-2722-8855 โทรสาร |              |                  |       |
| 0-2722-8844               |              |                  |       |
+---------------------------+--------------+------------------+-------+
| บริษัท                      | พัฒน          | 5,000,000 บาท    | 100   |
| จี.เอช.ไอ.เอ็นเตอร์เทนเม้นท์   | าอสังหาริมทรัพย์ | แบ่งเป็น           |       |
| จำกัด                      |              |                  |       |
|                           |              | หุ้นสามัญ 50,000 หุ้น |       |
| 1919 ถนนพัฒนาการ           |              |                  |       |
| แขวงสวนหลวง               |              | มูลค่าที่ตราไว้หุ้นละ   |       |
|                           |              | 100 บาท          |       |
| เขตสวนหลวง กรุงเทพมหานคร   |              |                  |       |
|                           |              |                  |       |
| โทรศัพท์ 0-2722-8855 โทรสาร |              |                  |       |
| 0-2722-8844               |              |                  |       |
+---------------------------+--------------+------------------+-------+
| บริษัท แอล.เอสเตท จำกัด      | พัฒน          | 5,000,000 บาท    | 100   |
|                           | าอสังหาริมทรัพย์ | แบ่งเป็น           |       |
| 1919 ถนนพัฒนาการ           |              |                  |       |
| แขวงสวนหลวง               |              | หุ้นสามัญ 50,000 หุ้น |       |
|                           |              |                  |       |
| เขตสวนหลวง กรุงเทพมหานคร   |              | มูลค่าที่ตราไว้หุ้นละ   |       |
|                           |              | 100 บาท          |       |
| โทรศัพท์ 0-2722-8855 โทรสาร |              |                  |       |
| 0-2722-8844               |              |                  |       |
+---------------------------+--------------+------------------+-------+

โครงสร้างรายได้

รายได้ของบริษัทฯ และบริษัทย่อยประกอบด้วย รายได้จากการขาย และรายได้อื่น
โดยโครงสร้างรายได้ทั้งสิ้นสามารถแยกตามสายผลิตภัณฑ์หลักได้ดังนี้

โครงสร้างรายได้เปรียบเทียบย้อนหลัง 3 ปี

(สิ้นสุดวันที่ 31 ธันวาคม 2557, 2556 และ 2555)

  --------------------- ------------ -------- ------------ -------- ------------ --------
                                                                    (หน่วย :      
                                                                    พันบาท)       

  ผลิตภัณฑ์                2555                  2556                  2557         

                        จำนวน        %        จำนวน        %        จำนวน        %

  1. รายได้จากการขาย                                                               

  - ขายที่ดินเปล่า          9,423.10     2.86     41,068.54    23.18    2,674.80     1.29

  - ขายบ้านพร้อมที่ดิน       90,177.92    27.36    55,364.00    31.25    173,357.29   83.69

  - ขายอาคารชุด          207,177.58   62.86    57,446.00    32.43    9,578.50     4.62

  รวมรายได้จากการขาย     306,778.60   93.08    153,878.54   86.86    185,610.59   89.60

  2. รายได้อื่น ๆ          22,820.76    6.92     23,286.69    13.14    21,535.23    10.40

  รวม                   329,599.36   100.00   177,165.23   100.00   207,145.82   100.00
  --------------------- ------------ -------- ------------ -------- ------------ --------

2. ลักษณะการประกอบธุรกิจ

2.1 ลักษณะผลิตภัณฑ์หรือบริการ

บริษัทและบริษัทย่อยประกอบธุรกิจพัฒนาอสังหาริมทรัพย์และการให้บริการ ซึ่งได้แก่
การให้เช่าอาคารสำนักงานปรีชาคอมเพล็กซ์ โดยมีรายละเอียดดังนี้

1. โครงการปรีชาร่มเกล้า

เป็นโครงการบ้านเดี่ยว โฮมออฟฟิศ และที่ดินจัดสรร ติดถนนใหญ่
ถนนร่มเกล้าใกล้สนามบินสุวรรณภูมิ ด้วยทำเลแห่งศักยภาพ โครงข่ายคมนาคมที่เชื่อมต่อกัน
ต้นถนนร่มเกล้า ติดถนนใหญ่ขนาด 6 ช่องจราจร
พร้อมด้วยศักยภาพที่เติบโตอย่างไม่หยุดนิ่งโดยรอบสนามบินสุววรรณภูมิทั้งสถานศึกษา แหล่งช้อปปิ้ง
สัมผัสชีวิตที่ทันสมัยทั้งการอยู่อาศัย และการทำธุรกิจในทำเลเดียวกัน
บ้านเดี่ยวทุกหลังเราออกแบบเพื่อประโยชน์ใช้สอยอย่างใส่ใจทุกตารางเมตร
อบอุ่นทุกรายละเอียดดีไซน์สไตล์ Tropical Post Modern
ความงดงามที่สอดคล้องกับความต้องการของผู้อาศัย ด้วยการออกแบบให้ใช้พื้นที่อย่างคุ้มค่า
โดยคำนึงถึงความกลมกลืนของอาคารโดนเด่นทั้งภายนอกและภายในให้ลงตัวกันอย่างมีเสน่ห์
พิถีพิถันการเลือกใช้วัสดุที่มีคุณภาพโดยชั้นล่างปูพื้นด้วยกระเบื้องแกรนิตเพื่อความงามที่ทันสมัย
ชั้นบนปูพื้นไม้ลามิเนต/กระเบื้องลายไม้ เพื่อให้ความรู้สึกที่นุ่มนวล
และปลอดภัยรวมทั้งห้องนอนขนาดใหญ่มีห้องน้ำในตัวเพื่อความสะดวกสบายใช้ชีวิตที่เป็นส่วนตัว
เพื่อตอบสนองความต้องการที่อยู่อาศัยของคนในวัยทำงานที่เป็นผู้บริหารระดับกลางขึ้นไปหรือเจ้าของกิจการที่ต้องการความลงตัวการอยู่อาศัยและการทำงานอยู่ในที่เดียวกัน

2. โครงการปรีชาสุวินทวงศ์

บ้านปรีชา สุวินทวงศ์ ซึ่งเป็นโครงการบ้านเดี่ยว และ ที่ดินจัดสรร
ที่เราให้ความสำคัญกับการใช้ชีวิต ท่ามกลางขนาดของสังคมพอเหมาะ บ้านสวย วัสดุมีมาตรฐาน
ได้สัดส่วนกับขนาดของโครงการ ให้คุณได้ใช้ทุกสิ่งอำนวยความสุขอย่างสบายๆ
ในแวดล้อมของบรรยากาศที่ได้รับการวางผังระยะยาวอย่างดี
เพื่อตอบสนองความต้องการที่อยู่อาศัยของคนในวัยทำงานที่เป็นผู้บริหารระดับต้นขึ้นไป

3. โครงการปรีชาราม 3

โครงการริมถนนราษฎร์พัฒนา ต่อเนื่องจากความสำเร็จของโครงการปรีชาราม 1 และ
โครงการปรีชาราม 2 โดยพัฒนาเป็นโครงการโฮมออฟฟิศ และบ้านเดี่ยว ทรงทันสมัย (Modern)
เพื่อให้คุณใช้ชีวิตได้ตามใจสไตล์คนเมือง ด้วยทำเลสุดสะดวก เพียง 300 เมตร
ออกสู่ถนนวงแหวนรอบนอกฝั่งตะวันออก มุ่งสู่สนามบินสุวรรณภูมิ เชื่อมต่อถนนพระราม 9
และทางด่วน กรุงเทพฯ-ชลบุรี (มอเตอร์เวย์) ให้คุณเดินทางสะดวก
ไม่ว่าจะเข้าหรือออกเมืองแวดล้อมด้วยความเจริญเต็มรูปแบบมีสิ่งอำนวยความสะดวกครบครัน
ทั้งห้างสรรพสินค้า, โรงพยาบาล (นพรัตนราชธานี, เกษมราษฎร์, สินแพทย์), สถานการศึกษา
(เตรียมอุดมฯ น้อมเกล้า), และสถานที่ราชการ (สำนักงานเขต, สำนักงานที่ดิน,
สถานีตำรวจ,การประปา,การไฟฟ้า)
เพื่อตอบสนองความต้องการที่อยู่อาศัยของคนในวัยทำงานที่เป็นผู้บริหารระดับกลางขึ้นไปหรือเจ้าของกิจการที่ต้องการความลงตัวการอยู่อาศัยและการทำงานอยู่ในที่เดียวกัน

4. โครงการพีจี 1 พระราม 9 คอนโดมิเนียม

คอนโดมิเนียมกลางเมืองติดถนนพระราม 9 สไตล์วิถีชีวิตคนเมืองที่สมบูรณ์แบบ
สนองความต้องการที่อยู่อาศัยของคนในวัยทำงาน ที่มีความสามารถในการใช้จ่ายด้านที่อยู่อาศัย
ตั้งแต่เดือนละ 8,000 บาท โดยทำเลใกล้รถไฟฟ้าใต้ดิน ห่างจากทางด่วนไม่เกิน 500 เมตร
และใกล้สถานีรถไฟ Air Port Link

5. โครงการพีจี 2 พระราม 9 คอนโดมิเนียม

คอนโดมิเนียมกลางเมืองติดถนนพระราม 9 สไตล์วิถีชีวิตคนเมืองที่สมบูรณ์แบบ
สนองความต้องการที่อยู่อาศัยของคนในวัยทำงาน ที่มีความสามารถในการใช้จ่ายด้านที่อยู่อาศัย
ตั้งแต่เดือนละ 8,000 บาท โดยทำเลใกล้รถไฟฟ้าใต้ดิน ห่างจากทางด่วนไม่เกิน 500 เมตร
และใกล้สถานีรถไฟ Air Port Link

6. โครงการปรีชาคอมเพล็กซ์

อาคารสำนักงานให้เช่าทำเลดี ติดถนนรัชดาภิเษก ใกล้กับสถานีรถไฟฟ้าใต้ดินสุทธิสาร
อยู่ในเขตใจกลางหรือศูนย์กลางธุรกิจ สะดวกในการเดินทางด้วยระบบคมนาคมที่ทันสมัย
ครบครันด้วยสิ่งอำนวยความสะดวกที่สมบูรณ์พร้อม ใกล้ร้านอาหาร และศูนย์ Shopping

2.2 การตลาดและการแข่งขัน

  2.2.1 การทำการตลาดของผลิตภัณฑ์และบริการที่สำคัญ

  (1) ด้านกลยุทธ์การตลาด
  บริษัทได้เพิ่มความสามารถทางการแข่งขันโดยเน้นสร้างบ้านเสร็จก่อนขาย
  เพื่อสร้างความมั่นใจให้ลูกค้าว่าซื้อแล้วสามารถเข้าพักอาศัยได้ทันทีไม่ต้องกังวลเรื่องล่าช้าในการก่อสร้าง
  และสามารถที่จะเปรียบเทียบ ได้ดีกว่าการชมบ้านตัวอย่างทำให้สามารถตัดสินใจซื้อได้ง่ายขึ้น

  (2) ด้านการตลาด บริษัทจัดให้มีการทำการตลาด การสื่อสารการตลาด
  และกิจกรรมทางการตลาด อันได้แก่

- จดหมายส่งโดยตรง (Direct Mail) ให้แก่ลูกค้ากลุ่มเป้าหมาย
เพื่อประชาสัมพันธ์โครงการและมอบสิทธิพิเศษต่างๆ ให้ลูกค้าทราบ

- โฆษณาและประชาสัมพันธ์ บริษัทมุ่งเน้นจัดทำโฆษณาและประชาสัมพันธ์ผ่านสื่อต่างๆ
โดยพิจารณาเลือกสื่อที่มีประสิทธิภาพสูงสุดและสามารถเข้าถึงกลุ่มลูกค้าเป้าหมายบริเวณโดยรอบโครงการ
รวมถึงภายในห้างสรรพสินค้า สถานีรถไฟฟ้า ป้ายโฆษณากลางแจ้ง หนังสือพิมพ์และนิตยสารต่างๆ
เป็นต้น

- ออกบูธแสดงสินค้า เป็นการประชาสัมพันธ์โครงการในเชิงรุก
โดยเน้นการออกบูธย่านใกล้เคียงโครงการ และย่านใจกลางธุรกิจ

- มอบสิทธิพิเศษ ให้แก่ ลูกค้าที่ซื้อโครงการในแต่ละช่วงของกิจกรรม เช่น ราคาพิเศษ
แถมเฟอร์นิเจอร์ แถมเครื่องปรับอากาศ เป็นต้น

- จัดกิจกรรมที่จะกระตุ้นยอดขายเพื่อปิดโครงการปรีชาร่มเกล้า และคืนกำไรให้กับลูกค้า

  (3) ลักษณะของลูกค้า
  ลักษณะของลูกค้ากลุ่มเป้าหมายของบริษัทมีความแตกต่างกันไปขึ้นอยู่กับที่ตั้งของโครงการ
  ลักษณะของโครงการ ที่เหมาะสมกับความต้องการของลูกค้า
  บริษัทมีสัดส่วนประเภทของลูกค้าต่างๆ แตกต่างกันไป
  อันเนื่องจากนโยบายการกระกายความเสี่ยงในทำเลที่ตั้งของโครงการ
  และกลุ่มลูกค้าให้ครอบคลุมในทุกทำเล อย่างไรก็ตาม
  บริษัทเน้นกลุ่มลูกค้าที่มีกำลังซื้อในระดับกลางขึ้นไปเป็นหลัก

  (4) กลุ่มลูกค้าเป้าหมาย
  บริษัทกำหนดกลุ่มลูกค้าเป้าหมายของบริษัทเป็นเจ้าของกิจการหรือผู้ที่ทำงานในบริเวณใกล้เคียงกับโครงการที่ต้องการใช้ทำเลที่ตั้งของโครงการเป็นที่พักอาศัยและ/หรือตั้งสำนักงาน
  โดยมีกำลังซื้อในระดับกลางขึ้นไป

  (5) การจำหน่ายและช่องทางการจำหน่าย บริษัทใช้วิธีการจำหน่ายในลักษณะขายตรง
  โดยทีมงานขายของบริษัทซึ่งประกอบด้วยพนักงานขาย ที่มีประสบการณ์ด้านการขาย
  มีความรู้ความเข้าใจในผลิตภัณฑ์และบริการของบริษัทเป็นอย่างดี สามารถให้ข้อมูลและคำแนะนำ
  เพื่อประกอบการตัดสินใจแก่ลูกค้าได้ในทุกโครงการ
  นอกจากนั้นบริษัทยังให้ความสำคัญกับการตกแต่งสำนักงานขาย
  ซึ่งเป็นช่องทางการจัดจำหน่ายหลักของบริษัท รวมทั้งมีบ้านสร้างเสร็จพร้อมขาย บ้านตัวอย่าง
  ห้องตัวอย่าง เพื่อแสดงรายละเอียดโครงการ
  สร้างความประทับใจและความเชื่อมั่นให้กับลูกค้าที่ชมโครงการ

  2.2.2 ภาวะการแข่งขัน

  ธุรกิจอสังหาริมทรัพย์ปี 2557 เข้าสู่ภาวะชะลอตัว
  อันเป็นผลมาจากการเมืองที่มีการยืดเยื้อมานานเป็นแรง กดดันต่อตลาดอสังหาริมทรัพย์
  โดยเฉพาะในช่วงต้นปี 2557 สถานการณ์ทางการเมืองมีความรุนแรงขึ้น ส่งผลให้
  กิจกรรมการลงทุนและกิจกรรมการซื้อขายอสังหาริมทรัพย์ชะลอตัว โดยเฉพาะตลาดในกรุงเทพฯ
  ที่ได้รับผลกระทบ โดยตรง กอปรกับยังมีปัจจัยอื่นที่เกี่ยวข้องกับธุรกิจอสังหาริมทรัพย์ เช่น
  ต้นทุนการดำเนินธุรกิจยังปรับตัวสูงขึ้น ค่าที่ดินมี การปรับตัวสูงขึ้น ปัญหาการขาดแคลนแรงงาน
  การแข่งขันทางธุรกิจที่มีความรุนแรง และสถาบันการเงินเพิ่มความ
  ระมัดระวังการปล่อยสินเชื่อให้กับผู้ประกอบการพัฒนาอสังหาริมทรัพย์ และผู้ซื้อที่อยู่อาศัย
  อย่างไรก็ตาม
  ธุรกิจอสังหาริมทรัพย์ยังได้รับอนิสงค์จากปัจจัยบวกที่สนับสนุนให้ภาพธุรกิจยังคงสามารถ
  ดำเนินต่อไป อาทิ อัตราดอกเบี้ยนโยบายที่ยังทรงตัวอยู่ระดับต่ำ
  และการชะลอการลงทุนของผู้ประกอบการพัฒนา อสังหาริมทรัพย์
  จะช่วยลดภาวะความเสี่ยงของปัญหาอุปทานที่มีอยู่ในตลาดได้ระดับหนึ่ง

  จากปัจจัยแวดล้อมทางธุรกิจอสังหาริมทรัพย์
  ซึ่งเป็นผลมาจากนโยบายการพัฒนาโครงสร้างพื้นฐานด้านคมนาคม
  ทำให้ต้นทุนการพัฒนาอสังหาริมทรัพย์ โดยเฉพาะราคาที่ดินในเขตกรุงเทพฯ
  และปริมณฑลปรับตัวสูงขึ้นอย่างต่อเนื่อง กฎหมายผังเมือง และการแข่งขันในธุรกิจอสังหาริมทรัพย์
  มีผลทำให้โครงสร้างการประกอบธุรกิจที่อยู่อาศัยใน เขตกรุงเทพฯ และปริมณฑลปรับเปลี่ยนไป
  ที่อยู่อาศัยประเภทคอนโดมิเนียมเข้ามามีส่วนแบ่งทางการตลาดสูงขึ้น โดยในปี 2557
  มีโครงการที่อยู่อาศัยในลักษณะคอนโดมิเนียมที่เปิดขายใหม่ในเขตกรุงเทพฯ และปริมณฑลมีจำนวน
  73,100 หน่วย (157 โครงการ) เป็นบ้านจัดสรร 45,000 หน่วย (258 โครงการ)

  พื้นที่ที่มีการเปิดขายบ้านจัดสรรมากที่สุด 3 อันดับ แรก ได้แก่ (1) สมุทรปราการ 9,663 หน่วย
  (2) บางกรวย-บางใหญ่-บางบัวทอง-ไทรน้อย 6,068 หน่วย (3)
  ลำลูกกา-คลองหลวง-ธัญบุรี-หนองเสือ 5,988 หน่วย โดยบ้านที่มีราคาต่ำกว่า 3 ล้านบาท
  จะมีสัดส่วนในการครองตลาดประมาณ 77%

  พื้นที่ที่มีการเปิดขายคอนโดมิเนียมมากที่สุด 3 อันดับแรกได้แก่ (1) กรุงเทพฯ และ ธนบุรี
  14,527 หน่วย (2) นนทบุรี 9,261 หน่วย (3) บางซื่อ- ดุสิต 8,041 หน่วย
  โดยคอนโดมิเนียมที่มีราคาขายต่ำกว่า 3 ล้านบาท จะมีสัดส่วนในการครองตลาดประมาณ 76%

2.3 การจัดหาผลิตภัณฑ์และบริการ

  2.3.1 ขั้นตอนการพัฒนาโครงการ

  (1) ศึกษาสภาวะแวดล้อมทางด้านเศรษฐกิจและสังคม
  โดยการวิจัยและวิเคราะห์ข้อมูลทางด้านเศรษฐกิจสังคมและธุรกิจอสังหาริมทรัพย์
  รวมทั้งการวิเคราะห์ทิศทางการขยายตัวของเมือง สภาพความเป็นอยู่ของประชากร

  (2) ศึกษาความเป็นไปได้เบื้องต้นของโครงการ

-   วิเคราะห์ทำเลที่ตั้งเพื่อพิจารณาการจัดซื้อที่ดิน รูปร่าง ขนาดและประเภทของโครงการ

-   กำหนดเป้าหมายทางการตลาดเพื่อให้ทราบถึงกลุ่มลูกค้าเป้าหมายการแข่งขันและภาวะตลาด

-   วางแผนทางด้านการเงิน การหาแหล่งเงินทุน และวิเคราะห์ผลตอบแทน

-   ศึกษากฎควบคุมต่าง ๆ ของทั้งภาครัฐบาล รัฐวิสาหกิจ และเอกชนที่มีผลกระทบต่อโครงการ

  (3) ซื้อที่ดินที่ตั้งอยู่ในทำเลที่เหมาะสม
  มีความสอดคล้องและเหมาะสมต่อการลงทุนของบริษัทอีกทั้งมีศักยภาพต่อการพัฒนาทั้งในปัจจุบันและในอนาคต

(4) จัดทำแผนงานโครงการ

-   วางผังและออกแบบโครงการโดยสถาปนิกและวิศวกรบริษัทให้สอดคล้องกับเป้าหมายทางการตลาดและถูกต้องตามข้อกำหนดของกฎหมายที่เกี่ยวข้อง

-   จัดโครงสร้างการบริหารงานโครงการ
    กำหนดนโยบายการดำเนินงานโครงการรวมทั้งบุคลากรในด้านต่าง ๆ
    ที่จะรับผิดชอบในแต่ละโครงการ

-   กำหนดราคาขาย

-   กำหนดทีมงานขาย พร้อมอบรมพนักงานขาย

-   วางแผนการโฆษณาประชาสัมพันธ์พร้อมสื่อต่าง ๆ รวมทั้งการจัดทำเอกสารประกอบการขาย

-   จัดหาแหล่งเงินกู้ให้กับลูกค้าเมื่อมีการโอนกรรมสิทธิ์

    (5) งานบริหารโครงการ

-   ติดต่อหน่วยงานราชการ สำนักส่งเสริมธุรกิจอสังหาริมทรัพย์ เตรียมยื่นแบบขออนุญาติจัดสรร
    ยื่นขอค้า, ตรวจสอบรูปแบบโครงสร้างตรงตามระเบียบจัดสรร

-   ติดต่อหน่วยงานราชการ
    และขออนุญาตก่อสร้างเพื่อดำเนินการปลูกสร้างตามขั้นตอนที่กฎหมายกำหนด

-   ตรวจสอบแนวเขตที่ดินให้ชัดเจน ตรงตามโฉนดที่ดินหรือไม่

-   คัดเลือกผู้รับเหมาที่เชี่ยวชาญงานก่อสร้างและกำหนดวิศวกรของบริษัทควบคุมดูแลงานก่อสร้างต่างๆ
    รวมถึงงานระบบสาธารณูปโภค

-   ดำเนินการขายตามแผนงานที่กำหนดไว้ พร้อมเริ่มการก่อสร้างโครงการ
    โดยใช้ระยะเวลาต่างกันขึ้นอยู่กับขนาดและประเภทของโครงการ

-   ปรับกลยุทธ์ทางการตลาด (หากจำเป็น) เช่นแผนส่งเสริมการขาย

    (6) การส่งมอบและโอนกรรมสิทธิ์
    โดยจดทะเบียนและ/หรือโอนกรรมสิทธิ์และส่งมอบให้ลูกค้าเมื่องานก่อสร้างเสร็จ

(7) การให้บริการหลังการขายแต่ละโครงการจะจัดเตรียมการให้บริการหลังการขาย
    เช่นสาธารณูปโภคและสิ่งอำนวยความสะดวก ทั้งนี้ขึ้นอยู่กับลักษณะของโครงการ

(8) เตรียมการส่งมอบสาธารณูปโภคให้แก่ นิติบุคคลอาคารชุด หรือ นิติบุคคลหมู่บ้านจัดสรร

  2.3.2 ข้อมูลเกี่ยวกับวัตถุดิบ ในการประกอบธุรกิจพัฒนาอสังหาริมทรัพย์ ประกอบไปด้วย

(1) ที่ดินเพื่อการพัฒนาปัจจัยที่ใช้เป็นหลักเกณฑ์ในการพิจารณาเพื่อจัดซื้อที่ดินนั้น ประกอบไปด้วย

-   ปรับกลยุทธ์ทางการตลาด (หากจำเป็น) เช่นแผนส่งเสริมการขาย

-   ทิศทางการขยายตัวของเมือง จะพิจารณาดูว่ามีแนวโน้มการเติบโตของเมืองไปในทิศทางใด
    เพื่อที่จะได้ที่ดินที่มีศักยภาพสูงในการพัฒนาโครงการ

-   ทำเลของที่ดิน เลือกซื้อที่ดินที่มีทำเลติดถนนมีการคมนาคมสะดวก
    และอยู่ไม่ห่างไกลจากตัวเมืองมากนัก

-   สาธารณูปโภค พิจารณาเลือกที่ดินที่มีระบบสาธารณูปโภคพื้นฐานรองรับ เช่น ไฟฟ้า ประปา
    โทรศัพท์ เป็นต้น

-   ขนาดแปลงที่ดิน พิจารณาเลือกซื้อที่ดินที่มีแปลงขนาดเหมาะสมเพียงพอ
    สำหรับการพัฒนาโครงการได้

-   ลักษณะที่ดิน สูง หรือ ต่ำกว่า ระดับถนนเมน หรือ ระดับน้ำท่วม และ แนวคลอง

-   ระดับราคา ราคาของที่ดินต้องเป็นราคาที่ต่ำกว่าราคาตลาด
    ซึ่งจะทำให้ต้นทุนการพัฒนาไม่สูงนัก

    (2) การจัดหาที่ดินในอดีตเพื่อนำมาพัฒนาโครงการ

-   ติดต่อผ่านตัวแทนนายหน้า

-   สืบหาและติดต่อเจ้าของที่ดิน ในที่ดินแปลงที่สนใจ

-   เจ้าของที่ดินติดต่อโดยตรงกับบริษัท

    (3) การจัดหาที่ดินในอนาคต

-   ติดต่อผ่านตัวแทนนายหน้า

-   สืบหาและติดต่อเจ้าของที่ดิน ในที่ดินแปลงที่สนใจ

-   เจ้าของที่ดินติดต่อโดยตรงกับบริษัท

-   ประกาศแจ้งความจำนงผ่านสื่อมวลชนต่างๆ

-   ประมูลซื้อจากกรมบังคับคดี และสถาบันการเงินต่างๆ

  2.3.3 วัสดุก่อสร้าง

โครงการพัฒนาอสังหาริมทรัพย์ที่ทางบริษัท ปรีชา กรุ๊ป จำกัด (มหาชน) และบริษัทย่อย
ดำเนินการอยู่นั้น ส่วนใหญ่ได้ให้ผู้รับเหมาเป็นผู้ดำเนินการก่อสร้าง และจัดหาวัสดุก่อสร้างเอง
ดังนั้นจึงเป็นความรับผิดชอบของผู้รับเหมาก่อสร้าง ในการจัดหาวัสดุก่อสร้าง
ทำให้บริษัทไม่ต้องเผชิญความยุ่งยากในการเก็บสต็อก วัสดุก่อสร้าง
และสามารถบริหารงานก่อสร้างได้ตามแผนงาน ทั้งระยะเวลาและต้นทุนที่กำหนด

  ความสัมพันธ์และผลกระทบของผู้รับเหมาที่มีต่อบริษัท และบริษัทย่อย

บริษัทและบริษัทย่อยให้ผู้รับเหมาแต่ละรายสร้างบ้านเฉลี่ยรายละ 10-20 หลัง
ซึ่งถ้าผู้รับเหมารายใดก่อสร้างบ้านได้คุณภาพตามที่บริษัทต้องการและเสร็จทันตามกำหนดเวลา
บริษัทก็จะต่อสัญญาในการก่อสร้างไปเรื่อยๆ
ทำให้บริษัทสามารถควบคุมระยะเวลาและคุณภาพการก่อสร้างได้

  2.3.4 การวิจัยและพัฒนา

บริษัทตระหนักถึงการพัฒนาและปรับปรุงประสิทธิภาพในการดำเนินงานของบริษัท
เพื่อตอบสนองต่อความต้องการของลูกค้า เพื่อพัฒนาผลิตภัณฑ์และบริการ อีกทั้ง
พัฒนากระบวนการจัดการ เพื่อลดต้นทุนและเพิ่มประสิทธิภาพในการทำงาน

ด้านการวิจัยและพัฒนาด้านผลิตภัณฑ์

บริษัทมุ่งเน้นการพัฒนาผลิตภัณฑ์และบริการเพื่อสนองตอบความต้องการของลูกค้า
เพื่อสนองตอบความเชื่อมั่นที่มีต่อ”หมู่บ้านปรีชา”
และยังคงรักษาระดับราคาขายให้ตอบสนองต่อกลุ่มเป้าหมาย
แม้อยู่ในสถานการณ์ที่มีการแข่งขันสูงและต้นทุนผลิตภัณฑ์ที่เพิ่มสูงขึ้นอย่างต่อเนื่อง

การวิจัยและพัฒนาด้านคุณภาพ

บริษัทได้ทำการศึกษาและพัฒนารูปแบบที่อยู่อาศัยให้มีคุณภาพโดยบริษัทได้คำนึงถึงเรื่องของโครงสร้างอาคารที่แข็งแรง
คงทนถาวร ใช้วัสดุที่มีคุณภาพดีเยี่ยม เพื่อประหยัดค่าใช้จ่ายในการบำรุงรักษาในระยะยาว
อีกทั้งยังจัดให้มีการควบคุมการก่อสร้างให้ได้มาตรฐาน โดยมีการตรวจสอบคุณภาพในทุกๆ ขั้นตอน
เพื่อให้มั่นใจว่าเป็นโครงการที่อยู่อาศัยที่มีคุณภาพ

การพัฒนาด้านการออกแบบ

การออกแบบผลิตภัณฑ์จะต้องให้คำนึงถึงการใช้วัสดุที่เหมาะสมและทรัพยากรอย่างประหยัดและเหมาะสม
บริษัทจึงได้ทำการพัฒนาการออกแบบบ้านอยู่สม่ำเสมอ
งานออกแบบจึงออกมาในลักษณะที่เรียบง่ายและสอดคล้องกับวัสดุที่นำมาใช้งานเพื่อความคุ้มค่าเชิงเศรษฐกิจ
เพื่อให้ตอบสนองการดำเนินชีวิตของกลุ่มลูกค้าเป้าหมาย อีกทั้งการเลือกวัสดุต่างๆ
เพื่อนำมาใช้งานจะต้องเหมาะสมกับประโยชน์ใช้สอย ความคงทนถาวร
จึงต้องเลือกให้เหมาะสมและถูกต้อง สวยงาม ทนทาน
เป็นสำคัญสุดเนื่องจากรูปแบบเป็นปัจจัยหนึ่งที่มีผลต่อการตัดสินใจซื้อและกลุ่มลูกค้าต่างพอใจในการพัฒนารูปแบบที่มีความหลากหลายเพื่อให้ตอบรับกับความต้องการในแต่ละกลุ่มเป้าหมายได้ดี

2.4 งานที่ยังไม่ได้ส่งมอบ

ณ วันที่ 31 ธันวาคม 2557 บริษัทและบริษัทย่อย มีจำนวนรายและมูลค่าขายตามสัญญา
ที่ยังไม่ได้ส่งมอบ ดังนี้

  ------------------------------ ------------------- --------------------
  ชื่อโครงการ                      ณ วันที่ 31 ธันวาคม     
                                 2557                

                                 จำนวนราย            จำนวนเงิน (ล้านบาท)

  - โครงการปรีชา ราม 3            8                   68.23

  รวม                            8                   68.23
  ------------------------------ ------------------- --------------------

หมายเหตุ งานที่ยังไม่ส่งมอบ หมายถึง จำนวนผู้ที่ทำสัญญาซื้อบ้านแต่ยังไม่ได้รับการโอนกรรมสิทธิ์

3. ปัจจัยความเสี่ยง

ในปี 2557 ธุรกิจพัฒนาอสังหาริมทรัพย์ยังมีความเสี่ยงที่ขึ้นอยู่กับปัจจัยต่างๆ ทั้งด้านเศรษฐกิจสังคม
และการเมือง ที่มี

ความไม่แน่นอนค่อนข้างสูง โดยเฉพาะจากปัจจัยภายนอกที่บริษัทฯ ไม่สามารถควบคุมได้
อาทิปัญหาความวุ่นวายทางการเมือง ปัญหาการขาดแคลนแรงงาน และปัญหาแรงงานคุณภาพ
ค่าแรงงานสูง ที่กระทบต่อต้นทุนการประกอบธุรกิจ ทำให้ลูกค้า ขาดความเชื่อมั่นและชะลอการลงทุน
อย่างไรก็ตามบริษัทฯ ได้มีการติดตามสถานะการณ์อย่างใกล้ชิด
โดยเพิ่มความระมัดระวังในการประกอบธุรกิจเพื่อทำให้ธุรกิจของ บริษัทฯ
สามารถเติบโตอย่างมั่นคงต่อไปได้

3.1 ความเสี่ยงจากภาวะการแข่งขันทางธุรกิจ

ธุรกิจพัฒนาอสังหาริมทรัพย์เป็นธุรกิจ ที่มีการแข่งขันกันสูง
เนื่องมาจากมีผู้ประกอบการในตลาดมากราย
ทำให้ปริมาณการก่อสร้างบ้านและคอนโดมิเนียมมีการขยายตัวมากในขณะที่กำลังซื้อที่ภาคเอกชนลดลงอย่างมากอันเนื่องมาจากภาวะเศรษฐกิจ
การเมือง และ การลงทุนของภาคเอกชนอยู่ในเกณฑ์ต่ำ

อย่างไรก็ตาม นโยบายการเงินแบบผ่อนคลายของคณะกรรมการนโยบายการเงิน
ธนาคารแห่งประเทศไทย ภายใต้สถานการณ์เศรษฐกิจและสภาวะการเมืองในปัจจุบัน
มีผลให้อัตราดอกเบี้ยนโยบายทรงตัวอยู่ในระดับต่ำ
ซึ่งจะเป็นปัจจัยหนุนประการหนึ่งต่อธุรกิจอสังหาริมทรัพย์ขณะที่การชะลอการลงทุนของผู้ประกอบการพัฒนาอสังหาริมทรัพย์
น่าที่จะช่วยลดภาวะความเสี่ยงของปัญหาอุปทานที่อยู่อาศัยล้นตลาดในระดับหนึ่ง

  3.2 ความเสี่ยงจากการจัดหาที่ดิน

การที่ผู้ประกอบการพัฒนาอสังหาริมทรัพย์ต่างเร่งเปิดโครงการใหม่
ในช่วงจังหวะที่ตลาดอสังหาริมทรัพย์ยังมีปัจจัยสนับสนุนการเติบโต
มีส่วนในการผลักดันราคาที่ดินและต้นทุนการประกอบธุรกิจให้เพิ่มขึ้น
และผลักดันให้ราคาที่อยู่อาศัยปรับตัวสูงขึ้นตามไปด้วย
ซึ่งจะทำให้อำนาจการซื้อที่อยู่อาศัยของผู้บริโภคลดลง

กอปรกับนโยบายของรัฐบาลในการพัฒนาและลงทุนในระบบขนส่งมวลชน อาทิเช่น
โครงการรถไฟฟ้าสายสีชมพู สายสีส้ม เป็นสาเหตุให้ราคาของที่ดินปรับตัวสูงขึ้นอย่างรวดเร็ว
ซึ่งในบางพื้นที่ราคาที่ดินปรับตัวขึ้นไปสูงกว่ากำลังซื้อของประชาชนในบริเวณดังกล่าว
ทำให้ตลาดอสังหาริมทรัพย์ในบางพื้นที่กำลังเผชิญกับปัญหาอุปทานส่วนเกิน

ปรีชากรุ๊ป มีนโยบายที่จะเลือกซื้อที่ดินตามแนวรถไฟฟ้า BTS หรือ รถใต้ดิน
เพื่อสำหรับการทำโครงการคอนโดมิเนียม สำหรับบ้านเดี่ยวจะเน้นบริเวณวงแหวนรอบนอก
และบริเวณปริมณฑลที่ชุมชนมีศักยภาพในการเจริญเติบโต ใกล้แหล่งที่ทำงาน
และเพื่อลดความเสี่ยงจากภาวะเศรษฐกิจ และการเมือง ปรีชากรุ๊ป
จึงมีนโยบายที่จะซี้อที่ดินเพื่อพัฒนาในทันที นอกจากนั้น การเกิดขึ้นของ AEC
จะเปิดโอกาสให้ความต้องการอสังหาริมทรัพย์ในพื้นที่ต่างๆ เพิ่มสูงขึ้นเช่นกัน

3.3 ความเสี่ยงจากการเปลี่ยนแปลงกฏหมายระเบียบข้อบังคับที่เกี่ยวข้องกับธุรกิจอสังหาริมทรัพย์

การเปลี่ยนแปลงในกฎหมายระเบียบข้อบังคับที่เกี่ยวข้องกับธุรกิจอสังหาริมทรัพย์ จะส่งผลต่อแผนงาน
ต้นทุนและค่าใช้จ่ายในการดำเนินการ อาทิเช่น
การเปลี่ยนแปลงในข้อบังคับของผังเมืองเรื่องอัตราส่วนพื้นที่อาคารรวมต่อพื้นที่ที่ดิน (FAR)
นโยบายการกำหนดพื้นที่ส่วนกลาง และ การจัดทำรายงานผลกระทบต่อสิงแวดล้อม (EIA)
ซึ่งปัจจุบันยังไม่มีหลักเกณฑ์ที่ชัดเจนจาก
คณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อม
(คชก.)ว่าต้องจัดทำมาตรการลดผลกระทบสิ่งแวดล้อมอย่างไรจึงจะผ่านการพิจารณาเห็นชอบ

การเปลี่ยนแปลงต่างๆ ที่มีขึ้นข้างต้นอาจจะส่งผลกระทบต่อแผนงาน และผลประกอบการของบริษัทฯ
อย่างไรก็ดีบริษัทฯ มีการติดตามการเปลี่ยนแปลงกฎระเบียบต่างๆ อย่างต่อเนื่อง

3.4 ความเสี่ยงจากการขาดแคลนผู้รับเหมา

เนื่องจากการประกอบธุรกิจอสังหาริมทรัพย์ในปัจจุบันมีการขยายตัวมากทำให้เกิดปัญหาการขาดแคลนผู้รับเหมาและแรงงาน
ซึ่งจะส่งผลต่อการพัฒนาโครงการทั้งในด้านของต้นทุนและระยะเวลาในการส่งมอบ

อย่างไรก็ตามจากการที่ปรีชากรุ๊ป ได้ประกอบธุรกิจอสังหาริมทรัพย์มาเป็นระยะเวลากว่า 25 ปี
ทำให้บริษัทฯ มีความสัมพันธ์อันดีกับผู้รับเหมา จึงทำให้อยู่ในวิสัยที่ยังสามารถบริหารได้

3.5 ความเสี่ยงอันเนื่องมาจากการลดลงของกำลังซื้อ

เนื่องมาจากปัจจุบันหนี้ครัวเรือนที่มีอยู่ในระดับสูง
อันเป็นผลมาจากภาวะเศรษฐกิจที่ชลอตัวในช่วงปีที่ผ่านมา อย่างไรก็ตามในปี 2558
เป็นที่คาดการว่าการขยายตัวทางเศรษฐกิจของประเทศจะมีการขยายตัวในอัตรา 3.5-4.5%
ซึ่งจะปรับสูงขึ้นกว่าในปี 2557 ที่มีการขยายตัวเพียงประมาณ 1%

3.6
ความเสี่ยงจากการเปลี่ยนแปลงนโยบายการบัญชีและมาตรฐานการรายงานทางการเงินที่ปรับปรุงใหม่และออกใหม่

ในปี 2557 สภาวิชาชีพบัญชีได้ออกประกาศสภาวิชาชีพบัญชีให้ใช้แม่บทการบัญชี มาตรฐานการบัญชี
มาตรฐานการรายงานทางการเงิน
และการตีความมาตรฐานการรายงานทางการเงินที่ออกใหม่และปรับปรุงใหม่
ซึ่งมีผลต่องบการเงินของบริษัทแต่ไม่เป็นสาระสำคัญ และมีผลบังคับใช้ตั้งแต่วันที่ 1 มกราคม 2557
ดังต่อไปนี้

-   มาตรฐานการบัญชี และการตีความมาตรฐานการบัญชี (ปรับปรุง 2555) เริ่มปฏิบัติวันที่ 1
    มกราคม 2557 รวม 13 ฉบับ

-   มาตรฐานการรายงานทางการเงิน
    และการตีความมาตรฐานการรายงานทางการเงินที่มีผลบังคับใช้สำหรับงบการเงินที่มีรอบบัญชี
    เริ่มปฏิบัติวันที่ 1 มกราคม 2557 รวมจำนวน 17 ฉบับ

4. ทรัพย์สินที่ใช้ในการประกอบธุรกิจ

4.1 ทรัพย์สินที่มีไว้เพื่อขาย

(1) ที่ดินสำหรับพัฒนาโครงการ (รวมสิ่งปลูกสร้าง)

+------------------+-----------------+--------+--------+-------------+
| เจ้าของโครงการ    | ชื่อโครงการ       | ที่ตั้งโ   | เนื้อที่ดิน | ราคาตลา     |
|                  |                 | ครงการ |        | ดหรือราคาขาย |
| และ              |                 |        | (ไ     |             |
| กรรมสิทธิ์ในโครงการ |                 |        | ร่-งาน- | (ล้านบาท)    |
|                  |                 |        | ตร.ว.) |             |
+------------------+-----------------+--------+--------+-------------+
| 1. บริษัท ปรีชากรุ๊ป  | ปรีชาไพรเวทบีช    | จ      | 4-2-8  | 53.72       |
| จำกัด (มหาชน)     |                 | .ระยอง |        |             |
|                  | ปรีชาร่มเกล้า      |        | 1-2-75 | 49.58       |
|                  |                 | ถ.     |        |             |
|                  | ปรีชาราม 3       | ร่มเกล้า | 16-    | 684.51      |
|                  |                 |        | 0-64.9 |             |
|                  | คอนโดมิเนียม-พี จี  | ถ.ราษ  |        | 28.66       |
|                  | พระราม 9        | ฎร์พัฒนา | 432.08 |             |
|                  |                 |        | ตร.ม.  | 261.38      |
|                  | อาคารสูง 15 ชั้น   | ถ.     |        |             |
|                  | ถ. รัชดาภิเษก     | พระราม | 0-     |             |
|                  |                 | 9      | 3-63.6 |             |
|                  |                 |        |        |             |
|                  |                 | ถ.     |        |             |
|                  |                 | รัช     |        |             |
|                  |                 | ดาภิเษก |        |             |
+------------------+-----------------+--------+--------+-------------+
| 2. บริษัท เฮ้าส์ซิ่ง   | ปรีชาสุวินทวงศ์     | ถ.     | 1-6-72 | 13.34       |
| คอมเพล็กซ์ จำกัด    |                 | ส      |        |             |
|                  | คอนโดมิเนียม-พี จี  | ุวินทวงศ์ | 257.44 | 17.65       |
|                  | พระราม 9        |        | ตร.ม.  |             |
|                  |                 | ถ.     |        |             |
|                  |                 | พระราม |        |             |
|                  |                 | 9      |        |             |
+------------------+-----------------+--------+--------+-------------+
| 3. บริษัท          | คอนโดมิเนียม-พี จี  | ถ.     | 47.35  | 3.55        |
| รวยล้านล้าน จำกัด   | 2พระราม 9       | พระราม | ตร.ม.  |             |
|                  |                 | 9      |        |             |
+------------------+-----------------+--------+--------+-------------+

  (2) ที่ดินรอการพัฒนา

+------------------+---------------------------+--------+-------------+
| เจ้าของกรรมสิทธิ์    | ที่ตั้งที่ดิน                    | เนื้อที่ดิน | ราคาประเมิน  |
|                  |                           |        |             |
|                  |                           | (ไ     | (ล้านบาท)    |
|                  |                           | ร่-งาน- |             |
|                  |                           | ตร.ว.) |             |
+------------------+---------------------------+--------+-------------+
| 1. บริษัท ปรีชากรุ๊ป  | ถ. ร่มเกล้า                 | 20-0-0 | 30.00       |
| จำกัด (มหาชน)     |                           |        |             |
|                  | จ. ระยอง                  | 9-1-72 | 3.77        |
+------------------+---------------------------+--------+-------------+

4.2 นโยบายการลงทุน

ณ วันที่ 31 ธันวาคม 2557 บริษัทมีเงินลงทุนในบริษัทย่อย ที่ประกอบธุรกิจพัฒนาอสังหาริมทรัพย์รวม
5 บริษัท มูลค่ารวม 134.99 ล้านบาท สัดส่วนเงินลงทุนในบริษัทย่อยทั้งหมดคิดเป็น 100%
ของสินทรัพย์รวม โดยบริษัทถือหุ้น 100% ในแต่ละบริษัทย่อย

5. ข้อพิพาททางกฎหมาย

ณ วันที่ 31 ธันวาคม 2557 บริษัทและบริษัทย่อย มีคดีความจากการถูกนิติบุคคล, บุคคลภายนอก
และ บริษัทอื่น ฟ้องเรียกค่าเสียหายทุนทรัพย์ จำนวน 3 คดี (คดีที่ 1 ทุนทรัพย์ 459,000 บาท ,
คดีที่ 2 ทุนทรัพย์ 459,423 บาท และ คดีที่ 3 ทุนทรัพย์ 511,148 บาท)
รวมเป็นจำนวนเงินทุนทรัพย์ 1,429,571 บาท คดีกำลังอยู่ระหว่างพิจารณาของศาลชั้นต้น และ
ของศาลฎีกา อย่างไรก็ตาม ฝ่ายบริหารของบริษัทประเมินผลกระทบจากคดีความฟ้องร้องดังกล่าว
บริษัทจะไม่ได้รับความเสียหาย ซึ่งการสอดคล้องกับการตัดสินของศาลชั้นต้น

6. ข้อมูลทั่วไปและข้อมูลสำคัญ

6.1 ข้อมูลทั่วไป

ชื่อบริษัท : บริษัท ปรีชา กรุ๊ป จำกัด (มหาชน)

Preecha Group Public Company Limited

ลักษณะการประกอบธุรกิจ : พัฒนาอสังหาริมทรัพย์

  ที่ตั้งสำนักงานใหญ่ : เลขที่ 1919 ถนนพัฒนาการ แขวงสวนหลวง

เขตสวนหลวง กรุงเทพมหานคร 10250

เลขทะเบียนบริษัท : บมจ.553

โทรศัพท์ : 02-722-8855

โทรสาร : 02-722-8844

Homepage : www.preecha.com

บริษัทเริ่มก่อตั้งเมื่อวันที่ 26 พฤษภาคม 2532 ประกอบธุรกิจหลักประเภทพัฒนาอสังหาริมทรัพย์
โดยนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 18
เมษายน 2539 โดยมีชื่อย่อหลักทรัพย์ในตลาดหลักทรัพย์แห่งประเทศไทยว่า “PRECHA”

6.2 ข้อมูลสำคัญอื่น

บุคคลอ้างอิงอื่น ๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

อาคารสถาบันวิทยาการตลาดทุน ตลาดหลักทรัพย์แห่งประเทศไทย

2/1 หมู่ที่ 4 (โครงการนอร์ธปาร์ค) ถนนวิภาวดีรังสิต กม.27

แขวงทุ่งสองห้อง เขตหลักสี่ กรุงเทพมหานคร 10210

โทรศัพท์ 0-2596-9000

โทรสาร 0-2832-4994-5

: 62 ถนนรัชดาภิเษก แขวงคลองเตย เขตคลองเตย กรุงเทพมหานคร

10110

โทรศัพท์ 0-2229-2800

โทรสาร 0-2359-1259

ผู้สอบบัญชี : นายบรรจง พิชญประสาธน์

ผู้สอบบัญชีอนุญาต เลขทะเบียน 7147

บริษัท พีวี ออดิท จำกัด

100/19 ชั้น 14 อาคารว่องวานิชบี ถนนพระราม 9

แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0-2645-0080

โทรสาร 0-2645-0020

ที่ปรึกษากฎหมาย : สำนักงาน บัญชา ทนายความ และ การบัญชี

34/17 ซอยจรัญสนิทวงศ์ 34 แขวงอรุณอมรินทร์

  เขตบางกอกน้อย กรุงเทพมหานคร 10700

  โทรศัพท์ 0-2434-4897 , 0-2424-9512 ,0-2434-1919

: นายสมชาย เลิศวิริยจิตต์

294-296 ถนนพระราม 4 ซอย จุฬา 38 แขวงวังใหม่

  เขตปทุมวัน กรุงเทพมหานคร